DIRECŢIA ECONOMICĂ

SERVICIUL IMPOZITE ŞI TAXE P.J. PRIMAR

NR. 12.417 din 11.05.2018

MORAR COSTAN

# RAPORT DE SPECIALITATE

**La proiectul de hotărâre privind aprobarea schemei de ajutor de minimis reprezentând scutiri de la plata majorărilor de întârziere şi penalităţilor aferente obligaţiilor bugetare contând în impozite şi taxe locale, redevenţe, chirii şi alte venituri datorate bugetului local de către societăţi comerciale/cooperatiste care au calitatea de contribuabili ai bugetului local al municipiului Dej**

Pentru recuperarea creanțelor bugetare restante acumulate de către contribuabilii persoane juridice ca urmare a dificultăților economice specifice societății actuale, propunem adoptarea procedurii de acordare a înlesnirii la plată a obligațiilor fiscale având ca scop principal acela de colectare a creanțelor bugetului local al municipiului Dej.

În același timp, considerăm că prin acordarea acestor înlesniri dezvoltăm activitatea economică a persoanelor juridice, sporind astfel capacitatea acestora de a-și achita debitele restante la bugetul local.

Ne întemeiem propunerea pe prevederile din legislația de specialitate, în vigoare la această dată, respectiv Legea 207/2015 privind Codul de Procedură Fiscală, care la art art. 185 alin. (1) lit. b - alin. (6)și(7) prevede următoarele:

**Instituirea posibilităţii acordării înlesnirilor la plată de către organul fiscal local**

(1) La cererea temeinic justificată a contribuabilului, organul fiscal local poate acorda pentru obligaţiile fiscale restante următoarele înlesniri la plată:

b) scutiri sau reduceri de majorări de întârziere.

(6) Prin hotărâre a autorităţii deliberative se aprobă procedura de acordare a înlesnirilor la plată.

(7) În cazul contribuabilului persoană juridică, acordarea înlesnirilor prevăzute la alin. (1) lit. b) se realizează cu respectarea regulilor în domeniul ajutorului de stat.

- Solicitările agenţilor economici care îşi desfăşoară activitatea pe raza administrativ-teritorială a municipiului Dej şi care nu reuşesc să achite până la data aprobării schemei de ajutor, obligaţiile principale constând în impozite şi taxe locale, chirii, redevenţe şi alte obligaţii datorate bugetului local .

Având în vedere cele prevăzute vă rugăm să analizați și să dispuneți.

SEF SERVICIU

Ec. MARIUS BOGDAN